সীয়িং রেড (ডেক্সটার)
ডেক্সটার নির্মাতার শিশু শিল্পীদের নাটকটির অন্ধকার অধ্যায় থেকে দূরে রাখতে সচেষ্ট ছিলেন। তাই সহকারী প্রযোজক ড্যানিয়েল কেরন শিশু ডেক্সটার চরিত্রে অভিনয় করা শিশুর মাকে বারণ করে দেন, যেন তার সন্তানকে জানানো না হয় সে কোন চরিত্রে অভিনয় করছে। এরিক কিং বলেন, রক্তের মাঝে বসে একটি বাচ্চা কাঁদছে পুরোটা অভিনয় এবং মিথ্যে হলেও তা অত্যন্ত অস্বস্তিকর দৃশ্য ছিল। চিত্রগ্রাহক রোমিও টাইট্রন ক্যামেরার শাটল এঙ্গেল শক্ত করে দৃশ্যটি ধারণ করেন, যেন তাতে স্মৃতির আমেজ সম্পূর্ণরূপে আসে। সিরিজের পরিচালক কিথ গরডন এই ফ্ল্যাশব্যাক দৃশ্যগুলোকে "অভাবনীয়" বলেন এবং তিনি মনে করেন দৃশ্যগুলো অনেকটাই "স্ট্যানলি কুবরিকের চলচ্চিত্রের মতো" ছিল।
ইনসাইড দি অ্যাক্টরস স্টুডিও
ইনসাইড দি অ্যাক্টরস স্টুডিও () হচ্ছে ব্রাভো টেলিভিশন নেটওয়ার্কে প্রচারিত একটি টক শো। যার উপস্থাপক এবং সঞ্চালক হচ্ছে জেমস লিপটন। অনুষ্ঠানটি প্রযোজনা ও পরিচলনা করেন জেফ উর্টজ, এবং এটির নির্বাহী প্রযোজক জেমস লিপটন। এই অনুষ্ঠানটি শুরু হয় ১৯৯৪ সালে এবং এটি পরিবেশন করে কেবলরেডি, যা ১২৫টি দেশে প্রায় ৮ কোটি ৯০ লক্ষ বাসায় এটি প্রচারিত হয়। বর্তমানে অনুষ্ঠানটি ধারণ করা হয় প্যালেস ইউনিভার্সিটির নিউ ইয়র্ক সিটি ক্যাম্পাসের মাইকেল শিমেল সেন্টার ফর দি আর্টস-এ।